На основу члана 27. став 10. Закона о јавној својини (“Службени гласник РС“, број 72/11, 88/13, 105/14, 104/16 – др.закон, 108/16, 113/17 и 95/18), члана 21. став 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18), члана 37. Статута Града Ниша (“Службени лист Града Ниша“, број 88/08, 143/16 и 18/19) и члана 18. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/18-пречишћен текст, бр.26/18 и 18/19), Скупштина Града Ниша, дана \_\_\_\_\_\_\_\_2020. године, доноси

**Р Е Ш Е Њ Е**

 **I** **ОТУЂУЈЕ СЕ,** Максимовић Андријани из Ниша, ул. Мокрањчева бр.49, као најповољнијем понуђачу у поступку јавног надметања, пословни простор Л1- четири просторије за које није утврђена делатност, локал површине 51м2 у стамбено - пословној згради у ул. Обреновићевој бр. 124/2, постојећа на кп.бр. 3798 КО Ниш Бубањ, на коме је у листу непокретности бр.5127 КО Ниш –Бубањ уписано право јавне својине Града Ниша.

 **II** Пословни простор из тачке I овог решења, отуђује се по цени од **138.000,00 EUR,** која се исплаћује у динарској противвредности по средњем званичном курсу Народне банке Србије на дан уплате, која је у поступку јавног надметања постигнута као највиша.

 **III ОВЛАШЋУЈЕ СЕ** Градоначелник Града Ниша, да у року од 30 дана, од дана доношења овог решења, у име Града Ниша, са прибавиоцем непокретности ближе описане у тачки I овог решења, закључи Уговор о отуђењу непокретности у јавној својини Града Ниша, којим ће се ближе уредити међусобна права и обавезе уговорних страна која проистичу из овог решења, а по претходно прибављеном мишљењу Правобранилаштва Града Ниша.

  **IV** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Мр Раде Рајковић**

 **О б р а з л о ж е њ е**

На основу члана 18. став 1. Закона о јавној својини („Сл.гласник РС“бр. 72/11, 88/13, 105/14, 104/16 – др.закон и 108/16, 113/17 и 95/18 - у даљем тексту: Закон), прописано је да су носиоци права јавне својине у смислу овог Закона, Република Србија, аутономна покрајина и јединица локалне самоуправе.

Увидом у В лист -2.део: подаци о стану и пословној просторији као посебним деловима зграде или других грађевинских објеката и носиоцима права на њима Листа непокретности бр 5127 КО Ниш-Бубањ, утврђено је да је Град Ниш носилац права јавне својине на пословном простору Л1- четири просторије за које није утврђена делатност, локал површине 51м2 који се налази у стамбено- пословној згради у ул. Обреновићевој бр. 124/2, постојећој на кп.бр. 3798 КО Ниш Бубањ.

Чланом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18 - у даљем тексту: Уредба) прописано је да се непокретности у јавној својини прибављају и отуђују по правилу у поступку јавног надметања.

Чланом 27. став 10. Закона, прописано је да о располагању стварима у својини јединице локалне самоуправе под условима прописаним законом, одлучује орган јединце локалне самоуправе одређен у складу са законом и статутом јединице локалне самоуправе. На основу члана 37. тачка 16. Статута Града Ниша (“Службени лист Града Ниша“, број 88/08, 143/16 и 18/19) и члана 18. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/18—пречишћен текст, бр.26/18 и 18/19 - у даљем тексту: Одлука), уређено је да о прибављању и располагању односно отуђењу непокретних ствари из јавне својине Града Ниша, одлучује Скупштина Града Ниша.

У складу са Уредбом, почетна купопродајна цена непокретности, која се отуђује из јавне својине утврђује се у висини тржишне вредности предметне непокретности, изражене у еврима, с тим што се исплата врши у динарској противредности по средњем званичном курсу Народне банке Србије на дан уплате.

Почетна цена предметне непокретности утврђена је на основу Извештаја о тржишној вредности непокретности Секретаријат за локалну пореску администрацију, број: 367/2019-29 од 23.12.2019 године и иста износи 78.642,00 ЕUR.

На основу члана 19. Уредбе, Градоначелник Града Ниша решењем број 5155/2019-01 oд 26.12.2019.године, формирао је Комисију за спровођење поступка отуђења непокретности у јавној својини Града Ниша (у даљем тексту: Комисија).

На основу члана 18. став 2. Одлуке, Решењем Градоначелника Града Ниша бр. 5155/2019-01 oд 26.12.2019.године, покренут је поступак отуђења предметне непокретности из јавне својине Града Ниша у поступку јавног надметања. Секретаријат за имовинско-правне послове Градске управе Града Ниша, као организациона јединица надлежна за имовинско-правне послове, поступајући по налогу из става III наведеног решења, спровела је поступак јавног објављивања Огласа за отуђење непокретности у јавној својини Града Ниша у поступку јавног надметања, који је објављен у дневном листу „Српски телеграф“ дана 27.12.2019.године.

 Након спроведеног поступка јавног надметања, које је одржано дана 30.01.2020. године, поступајући по члану 21.Уредбе, Комисија је дана 05.02.2020.г. утврдила Предлог да се предметна непокретност у јавној својини отуђи понуђачу који је у поступку јавног надметања понудио највишу цену у износу од 138.000,00 EUR, и то Максимовић Андријани из Ниша, ул. Мокрањчева бр.49.

 На основу члана 37. тачка 16. Статута Града Ниша и члана 18. став 1. Одлуке, а у вези члана 21. став 2. Уредбе, одлуку о отуђењу непокретности из јавне својине Града Ниша, након спроведеног поступка јавног надметања, доноси Скупштина Града Ниша.

 У складу са наведеним, утврђено је да су испуњени услови за отуђење пословног простора Л1 – четири просторије за које није утврђена делатност, локал површине 51м2 у стамбено - пословној згради у ул. Обреновићевој бр. 124/2, постојећа на кп.бр. 3798 КО Ниш Бубањ, на коме је у листу непокретности бр.5127 КО Ниш –Бубањ уписано право јавне својине Града Ниша, Максимовић Андријани из Ниша, ул. Мокрањчева бр.49, која је у поступку јавног надметања проглашена најповољнијим понуђачем, те је одлучено као у диспозитиву овог решења.

 **С е к р е т а р**

 \_\_\_\_\_\_\_\_\_\_\_\_\_\_\_\_\_\_\_\_

 **Анђелија Стаменковић, дипл. правник**